|  |  |
| --- | --- |
| The Orange Door |  |
| Samoan - FaaSamoa |  |

### O le a le The Orange Door?

The Orange Door o le ala fou e saofaga ai i auaunaga tau fafine, fanau ma tupulaga talavou o loo feagai ma sauaga i totonu o aiga; ma aiga e moomia fesoasoani i le tausiga o fanau ma tupulaga talavou.

E te le manaomia se faamaoniga e saofaga ai i fesoasoani ma lagolago e ala atu i le The Orange Door.

### O a mea e mafai e le The Orange Door ona fai mo au?

Faafesootai The Orange Door pe a fai:

* O faatigaina oe e se tasi e latalata ia te oe, o pulea oe ma tau faamata’u ia te oe, e pei o lau paaga, tagata o lou aiga, se tagata o nonofo faatasi ma oe poo se tasi o tausia oe
* Ua faigata ou tiute faamatua i fanau ona o vesiga faale aiga, faafitauli tau tupe, gasegase, naunau faa-vaisû ae le faamalieina, lotomomomo ma le ola faafale’esea.
* O e popole i le saogalemu o se tamaititi poo se tagata talavou.
* O e popole i le saogalemu o sau uo poo se tasi o lou aiga.

Afai o oe o se tagata fai mai poo se tagata sulufa’i poo se tagata e le nofomau, e mafai pea lava ona matou fesoasoani atu. Aua e te fefe e saili fesoasoani ona o le tulaga o tagata fai mai.

O le auaunaga lenei e faia fua e aunoa ma se totogi.

Faailoa i tagata faigaluega a le The Orange Door pe a e manao e telefoni pe feiloai faafesagai i se nofoaga e talanoa ai le tulaga o feagai ma oe.

### Ou te moomia se faaliliu upu

Faailoa i le tautua pe a e moomia se faaliliu upu.

Faailoa i le tautua:

* Le numera o lau telefoni
* Lau gagana
* Taimi saogalemu e vili atu ai.

Ona toe vili atu lea o le faaliliu upu ia te oe.

### O se auaunaga ua fuafuaina mo a’u le The Orange Door?

E talia e le The Orange Door soo se tagata poo le a lava le matua, alii poo se tamaitai, soo se ituaiga, poo le a foi le tomai. E amanaia uma lava soo se aganuu ma soo se talitonuga. Faailoa i le aufaigaluega pe afai e te manao i se alii poo se tamaitai lua te galulue.

E galue le The Orange Door mo aganuu eseese, LGBTI poo auaunaga mo Faafafine ma auaunaga i tagata e iai manaoga faapitoa e tali atu ai i le eseese o le mau manaoga o tagata ta’itoatasi ma aiga.

E avatu ia te oe e le Aufaigaluega faamatalaga e uiga i mea e te filifili iai ma faafesoota’i oe i auaunaga e te moomia.

### O i fea le The Orange Door?

Alu i luga o le [www.orangedoor.vic.gov.au](http://www.orangedoor.vic.gov.au) e vaai se faafanua o auaunaga I le pitonuu o loo e iai.

### O a taimi e tatala ai le The Orange Door?

E matala le The Orange Door mai le 9am - 5pm Aso Gafua i le Aso Faraile (e tapunia i aso malolo).

### O fea ou te ono alu iai pe a le matala le The Orange Door?

Fesootai auaunaga nei i fafo o taimi masani:

* Auaunaga Faasino iai Tamaloloa o le 1300 766 491 (8am - 9pm Aso Gafua - Aso Faraile ma le 9am-5pm Aso Toonai ma le Aso Sa) (Faufautua mai le telefoni i sauaga i aiga mo tamaloloa, faamatalaga ma tautua e faasino atu iai)
* Tapulaa saogalemu o auaunaga e fesoasoani i sauaga i totonu o aiga 1800 015 188 (24 itula, 7 aso o le vaiaso) mo fafine ma fanau o loo afaina ona o sauaga i aiga.
* Telefoni fesoasoani mo tagata o loo afaina ona o solitulafono (mo tagata uma o loo afaina ona o solitulafono ma tamaloloa o loo afaina i sauaga i aiga) 1800 819 817 (8am - 11pm, aso uma)
* O le Laina Telefoni mo Latou ua Osofaia Tau Feusuaiga (Sexual Assault Crisis Line) e mo tagata ua afaina i osofaiga tau feusuaiga 1800 806 292 (5pm - 9am Aso Gafua i le Aso Faraile, 24 itula i le faaiuga o le vaiaso ma aso malolo)

### Afai o se tulaga matautia o e afaina ai poo afaina ai foi se isi tagata, vili numera 0 e tolu (000) mo fesoasoani i faalavelave faafuasei.